Dubesario hidroelektrinė

Dubesario hidroelektrinė (rumun. Hidroelectrocentrala de la Dubăsari) – hidroelektrinė stovinti ant Padniestrės ir Moldavijos ribos, žemutinėje Dniestro upės dalyje, šalia Dubesario miesto. Elektrinė kontroliuojama Padniestrės valdžios. Hidromazgo paskirtis – kompleksinė: aprūpinimas elektra, drėkinimas, žuvininkystė ir aprūpinimas vandeniu. HE statyba truko nuo 1951 iki 1954 m. Pastačius užtvanką susiformavo Dubesario tvenkinys. Pagrindinės charakteristikos Pagrindinė Dubesario hidromazgo sudėtis: nedidelė vagos patvanka su surinkimo aikštele ir gamybinė HE patalpa, kurių ilgis – 54 m; betoninė slenkstinė užtvanka, kurios ilgis – 133 m; pastato ir slenkstinės užtvankos nuvedamasis kanalas; dešiniojo kranto žemių supiltinė (139 m) ir suplautinė (257 m) užtvankos; kairiojo kranto supiltinė užtvanka, kurios ilgis 354 m; jungiamieji statiniai. HE pastatas įrengtas kairiajame Dniestro vagos krante. Pagrindiniai parametrai: instaliuota HE galia – 48 MW; vidutinė metinė elektros gamyba – 261 GWh; tvenkinio tūris – 0,266 km³; didžiausias elektrinės praleidžiamas debitas – 400 m³/s; didžiausias slėgio aukštis 14,45 m. Smulkesnės hidromazgo charakteristikos Bendras slėgio linijos ilgis – 937 m. Statinio klasė – I (pagal projektą). Seismiškumas – 7 balų (pagal projektą). Vidutinis metinis nuotėkis – 9,66 km³. Vidutinis metinis debitas – 305 m³/s. Didžiausias stebėtas vidutinis savaitės debitas buvo 1969 m. birželio 14 d. – 4 457 m³/s. Didžiausias HE praleistas debitas buvo 1969 m. balandžo 5 d. nuo 16:30 iki 19:15 val. – 4 180 m³/s. 1 % tikimybės skaičiuotinis debitas – 4 700 m³/s. 0,1 % tikimybės tikrinamasis debitas – 8 200 m³/s. Hidrotechnikos statinių pralaidumo galimybės esant forsuotam aukštutininio bjefo patvankos lygiui (30 m) – 8 200 m³/s (tame tarpe per slenkstinę užtvanką – 6 400 m³/s). Per turbinas ir uždorius – 1 800 m³/s. Nuorodos Dubesario HE nuotraukos Archyvuota kopija 2015-11-17 iš Wayback Machine projekto.